ai4bharat/Pralekha huggingface dataset:
संरक्षण मंत्रालय
लष्कर प्रमुख जनरल मनोज मुकुंद नरवणे पीव्हीएसएम, एव्हीएसएम, एसएम, व्हीएसएम, एडीसी, यांच्या उपस्थितीत आयएनएस कवरट्टी नौदलात दाखल
नवी दिल्ली, 22 ऑक्टोबर 2020
प्रोजेक्ट 28  अंतर्गत तयार करण्यात आलेल्या आयएनएस कवरत्ती ,ही पाणबुडी रोधक युद्धनौका लष्कर प्रमुख जनरल मनोज मुकुंद नरवणे पीव्हीएसएम, एव्हीएसएम, एसएम, व्हीएसएम, एडीसी, यांच्या उपस्थितीत आज विशाखापट्टनम येथील नौदल गोदीत झालेल्या एका समारंभात भारतीय नौदलात दाखल करण्यात आली. व्हाइस ऍडमिरल अतुल कुमार जैन पीव्हीएसएम एव्हीएसएम व्हीएसएम, फ्लॅग ऑफिसर कमांडिंग-इन-चीफ , ईस्टर्न नेव्हल कमांड , रियर ऍडमिरल विपिन कुमार सक्सेना , मुख्य व्यवस्थपकीय संचालक , गार्डन रीच शिपबिल्डर्स अँड इंजिनियर्स लिमिटेड, कोलकाता , कोलकाता आणि इतर मान्यवरही या समारंभात उपस्थित होते. या कार्यक्रमात भारतीय नौदलाची संस्था , नेव्हल डिझाईन संचालनालय,यांची रचना असलेली आणि जीआरएसईद्वारे निर्मित चार एएसडब्ल्यू कॉर्वेटसमधील शेवटची युद्धनौका नौदलामध्ये दाखल झाली आहे.
लक्षद्वीप बेटा समूहाच्या राजधानीचे नाव दिलेल्या आयएनएस कवरट्टीचे बांधकाम भारतात उच्च स्तरीय डीएमआर 249 ए स्टीलच्या सहाय्याने केले गेले आहे. 109 मीटर लांबी आणि 14 मीटर रुंदी असलेले हे भव्य जहाज असून 3300 टन वजन नेऊ शकते . भारतात तयार करण्यात आलेली मजबूत पाणबुडी रोधक युद्धनौकांपैकी ही एक नौका आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
संरक्षण मंत्रालय
किश्तवाड जिल्ह्यातल्या विद्यार्थ्यांसाठीच्या क्षमता वृद्धींगत करण्यासाठी लष्कराने घडवला भारतीय सैनिकी अकादमीचा दौरा
(नवी दिल्ली, 12 सप्टेंबर 2019
जम्मू-काश्मीरमधल्या किश्तवाड जिल्ह्यातल्या 22 विद्यार्थी आणि 3 शिक्षकांचा समावेश असलेल्या चमुला भारतीय सैन्य दलाने क्षमतावृद्धी दौरा घडवला. दहा दिवसांच्या या दौऱ्यात या चमूने नवी दिल्ली आणि डेहराडून इथल्या भारतीय सैनिकी अकादमीला भेट दिली. दहा दिवसांचा दौरा आटोपून ही चमू बटोटे इथं परतली आहे.
दोन सप्टेंबरपासून सुरू झालेल्या या दौऱ्यात या चमूला डेहराडून इथली सैनिकी अकादमी, दिल्लीतले राष्ट्रपती भवन, इंडिया गेट, राष्ट्रीय युद्ध स्मारक, सायन्स म्युझियम, नेहरू तारांगण, वन संशोधन संस्था या ऐतिहासिक आणि वैज्ञानिक महत्व लाभलेल्या ठिकाणांना भेट देण्यासाठी नेण्यात आले.
B.Gokhale/N.Chitale/P.Kor
रेल्वे मंत्रालय
मध्य रेल्वेच्या किसान रेल्वेगाडीची हजारावी फेरी रवाना
केंद्रीय कृषी आणि शेतकरी कल्याण मंत्री नरेंद्र सिंग तोमर, केंद्रीय रेल्वे, दळणवळण, इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांनी आज वेबलिंकच्या माध्यमातून हिरवा झेंडा दाखवून मध्य रेल्वे विभागाच्या किसान रेल्वेगाडीची हजारावी फेरी रवाना केली. महाराष्ट्रातील सावदा येथून निघून दिल्लीतील आदर्श नगर येथे पोहोचणाऱ्या या गाडीला 23 डबे असून त्यात 453 टन केळ्यांची वाहतूक होणार आहे. मध्य रेल्वेच्या किसान रेल्वे द्वारे आतापर्यंत 3.45 लाख टन कृषी उत्पादनांची वाहतूक झाली आहे.
याप्रसंगी, उपस्थितांना संबोधित करताना, केंद्रीय कृषी आणि शेतकरी कल्याण मंत्री नरेंद्र सिंग तोमर म्हणाले की, आपला देश कृषी प्रधान आहे आणि पंतप्रधान नरेंद्र मोदी यांच्या समर्थ नेतृत्वाखाली शेतकऱ्यांच्या कल्याणासाठी अनेक उपक्रम राबविण्यात येत आहेत. फळे आणि भाज्या यांच्यासारख्या नाशिवंत शेतमालाला उत्तम भाव मिळण्यासाठी किसान गाड्यांच्या माध्यमातून किफायतशीर दरात दूर अंतरावरील बाजारात पोहोचविणे ही त्यापैकीच एक योजना आहे. ते म्हणाले की, पंतप्रधानांनी पहिल्या आणि शंभराव्या किसान रेल्वेगाडीला रवाना केले त्या दोन्ही प्रसंगी मी उपस्थित होतो. म्हणूनच आज मध्य रेल्वेच्या हजाराव्या किसान गाडीला रवाना करण्याच्या प्रसंगी उपस्थित राहताना मला अत्यंत आनंद होतो आहे.
केंद्रीय रेल्वे मंत्री अश्विनी वैष्णव म्हणाले की पंतप्रधान नरेंद्र मोदी यांनी नेहमीच शेतकऱ्याला प्रत्येक उपक्रमाला केंद्रस्थानी ठेवले आहे आणि त्यांच्या भल्यासाठी सरकारने अनेक पावले उचलली आहेत. शेतकऱ्यांना त्यांचा शेतमाल दूरवरच्या बाजारांमध्ये कमी वेळात आणि किफायतशीर दरात पोहोचविण्यासाठी किसान विशेष गाड्या सुरु करणे हा त्यापैकीच एक उपक्रम आहे. जळगावच्या केळ्यांना जीआय मानांकन मिळाल्याचा त्यांनी अत्यंत अभिमानाने उल्लेख केला. या कामगिरीबद्दल जळगावच्या शेतकऱ्यांचे अभिनंदन करत केंद्रीय मंत्र्यांनी त्यांना अधिक सुधारणेसाठीच्या सूचना सादर करण्याचे आवाहन केले.
केंद्रीय रेल्वे, कोळसा आणि खाणकाम राज्यमंत्री रावसाहेब दानवे आणि खासदार रक्षा खडसे यांनी देखील शेतकऱ्यांच्या हितासाठी रेल्वे विभागाने सुरु केलेल्या या उपक्रमांचे कौतुक केले.
यावेळी, आमदार चंद्रकांत पाटील आणि आमदार शिरीष चौधरी सावदा रेल्वे स्थानकावर उपस्थित होते.
रेल्वे मंडळाचे अध्यक्ष आणि मुख्य कार्यकारी अधिकारी व्हि.के.त्रिपाठी यांनी उपस्थितांचे स्वागत केले आणि किसान रेल्वेगाड्या सुरु केल्यापासून आतापर्यंतच्या या गाड्यांच्या परिचालनाविषयी तसेच या गाड्या छोट्या शेतकऱ्यांमध्ये कशा प्रकारे लोकप्रिय होत आहेत त्या विषयी थोडक्यात माहिती दिली. मध्य रेल्वेचे महाव्यवस्थापक अनिल कुमार लाहोटी यांनी मुंबईहून सर्वांचे आभार मानले.
माहिती आणि प्रसारण मंत्रालय
आंतरराष्ट्रीय महिला दिनाच्या निमित्ताने केंद्र सरकारकडून भव्य मल्टीमीडिया प्रदर्शनाचे आयोजन
कोल्हापूर महानगरपालिका, जिल्हा परिषद कोल्हापूर यांच्या संयुक्त विद्यमाने विविध महिला केंद्रीत प्रशिक्षण सत्रांचे आयोजन
केंद्रीय संचार ब्युरो हा माहिती आणि प्रसारण मंत्रालयाचा एक विभाग केंद्र सरकार सरकारच्या विविध कल्याणकारी योजना ग्रामीण आणि शहरी नागरिकांपर्यंत पोहोचवत असतो.
केंद्रीय संचार ब्युरो चे कोल्हापूर प्रादेशिक कार्यालयाने उद्याच्या “आंतरराष्ट्रीय महिला दिना”निमित्त महिला सबलीकरण या संकल्पनेवर आधारित प्रदर्शन आणि जन जागृती कार्यक्रम आयोजित केला आहे.
रंकाळा तलाव परिसरात इथे हे प्रदर्शन आयोजित करण्यात आले आहे. महिला कल्याणासाठी केंद्र तसेच राज्य सरकारच्या त्याचबरोबर कोल्हापूर महापालिकेच्या विविध योजनांची माहिती या प्रदर्शनात पाहायला मिळेल.
8 मार्च ते 12 मार्च असे पाच दिवस चालणारे हे प्रदर्शन
छायाचित्रे, VR, AR, डिजिटल कोडी, अशा मल्टीमीडिया घटकांनी समृध्द राहील.
ह्या प्रदर्शनाबरोबर पत्र सूचना कार्यालय मुंबई यांनी काही प्रशिक्षण शिबिर आणि कार्यशाळांचे आयोजन केले आहे. त्यांची माहिती खालीलप्रमाणे:
उद्घाटनाच्या सत्रात महिलांच्या आर्थिक आणि डिजिटल साक्षरतेसाठी काम करणाऱ्या माणदेशी फाउंडेशन यांचे महिलांसाठी डिजिटल साक्षरता शिबिर संपन्न होईल. माणदेशी फाउंडेशनच्या कार्यशाळेत प्रशिक्षण, अनुभवाची देवाणघेवाण आणि त्यांच्या प्रदर्शनी बसला भेट देणे यांचा समावेश असेल.हे सत्र सकाळी 11:30 ला सुरु होईल.
प्रदर्शनाच्या दुसऱ्या दिवशी  कायदेविषयक साक्षरतेसाठी खास करून संपत्ती व इतर कायद्यांविषयी महिलांना परिचित करण्यासाठी ज्येष्ठ वकील संतोष शहा प्रशिक्षण शिबिर संबोधित करतील. हे सत्र सकाळी दहा वाजता सुरु होईल.
कार्यक्रमाच्या चौथ्या दिवशी 11 मार्च रोजी एकलव्य फाउंडेशन द्वारे आर्थिक दृष्ट्या वंचित वर्गातील मुलांसाठी दहावी बारावीनंतर उच्च शिक्षणाच्या संधी या विषयावर प्रशिक्षण शिबिर आयोजित केले जाईल व त्यातून होतकरू मुलांना निवडून त्यांना उच्च शिक्षणासाठी आणखी मदत केली जाईल. या सत्रात पूनम ढोबळे दुपारी 2 ते 4 या वेळेत मार्गदर्शन करतील.
सांकृतिक पथके सांस्कृतिक कार्यक्रमही सादर करतील.जास्तीत जास्त नागरिकांनी याप्र दर्शनाचा लाभ घ्यावा असे आवाहन केंद्रीय संचार ब्युरो तर्फे करण्यात येत आहे
स्वातंत्र्य दिनानिमित्त छत्रपती शाहू महाराज टर्मिनस, कोल्हापूर येथे तसेच राष्ट्रीय एकता दिनानिमित्त मिरज येथे अशाच प्रदर्शनाचे आयोजन करण्यात आले होते. माणदेशी फाउंडेशनचे प्रशिक्षण सत्र पाहण्यासाठी येथे क्लिक करा
Multimedia Exhibition on International Women's Day at Rankala Kolhapur
आयुष मंत्रालय
भारताच्या जी-20 अध्यक्षपदाच्या आरोग्य कार्यगटाची पहिली बैठक तिरुवनंतपुरम येथे संपन्न
नवी दिल्ली, 20 जानेवारी 2023
केरळातील तिरुवनंतपुरम येथे झालेल्या भारताच्या जी20 अध्यक्षपदाच्या पहिल्या आरोग्य कार्य गटाच्या बैठकीत जी20 सदस्य देशांनी विधायक चर्चा केली. वैद्यकीय मूल्य पर्यटनावरील परिसंवाद हे या तीन दिवसीय बैठकीचे प्रमुख वैशिष्ट्य ठरले. आयुष मंत्रालयाचे सचिव वैद्य राजेश कोटेचा यांनी एकात्मिक आरोग्य सेवेद्वारे सर्वसमावेशक कल्याण साधणे या विषयावरील गट चर्चेदरम्यान मुख्य भाषण केले. निती आयोगाचे सदस्य डॉ. व्ही के पॉल आणि केंद्रीय आरोग्य सचिव राजेश भूषण हे देखील जी20 देशांच्या प्रतिनिधींसह यावेळी उपस्थित होते.
कोविड नंतर सर्वांगीण आरोग्य आणि तंदुरुस्तीच्या दिशेने रूग्णांची आरोग्य वर्तणूक बदलल्याचे आपण पाहिल्याचे कोटेचा यांनी यावेळी सांगितले. नवीन निकोप स्वावलंबी आरोग्य व्यवस्थेचे स्वप्न तेव्हाच शक्य आहे जेव्हा उच्च दर्जाची, परवडणारी आणि सुलभ आरोग्य सेवा सर्वांना समानतेने पुरवली जाईल तसेच पुरावे, मान्यता आणि नवीनतम वैद्यकीय तंत्रज्ञानासह विविध आरोग्य सेवा प्रणालींमध्ये सेवा सुलभता वाढवली जाईल, असे कोटेचा म्हणाले.
‘एक जग, एक आरोग्य’ हे वसुधैव कुटुंबकम् या तत्त्वाशी जोडले गेले आहे. संपूर्ण जग एक संपूर्ण कुटुंब मानले जाते आणि या कुटुंबात प्रत्येकजण समान असतो. रुग्णाला आर्थिक त्रास न होता परवडणाऱ्या आणि दर्जेदार आरोग्यसेवेची समान उपलब्धता हा याचा महत्त्वाचा परिणाम असेल, असे ते म्हणाले. एकात्मिक आरोग्य सेवेवर आधारित वैद्यकीय मूल्याच्या पर्यटनाद्वारे जगाशी जोडले गेल्याने विद्यमान आरोग्य सेवा प्रणालींमधील असमानता दूर करण्यात मदत होईल यावर त्यांनी भर दिला.
पुराव्यावर आधारित पारंपरिक औषध पद्धती आणि आधुनिक प्रणालीवर आधारित एकात्मिक आरोग्य सेवा गुणवत्तेद्वारे सार्वत्रिक आरोग्य संरक्षण देण्यासाठी उपयुक्त ठरेल असे ते पुढे म्हणाले. कार्यक्षमता, जबाबदारी, टिकाऊपणा आणि लवचिकता हे सार्वत्रिक आरोग्य संरक्षणाचे गुणधर्म, सर्वसमावेशक एकात्मिक आरोग्य सेवेची रचना करण्यासाठी निर्णय घेणाऱ्यांना मार्गदर्शन करण्यासाठी मुख्य तत्त्वे म्हणून देखील कार्य करतात, असे त्यांनी सांगितले .
या बैठकीत प्रतिनिधींनी आरोग्य आपत्कालीन परिस्थिती प्रतिबंध आणि सज्जता, औषधनिर्माण क्षेत्रातील सहकार्य मजबूत करणे आणि डिजिटल आरोग्यविषयक नवकल्पना आणि उपाय यासारख्या आरोग्य प्राधान्यांवर चर्चा केली.
प्रतिनिधींनी दुसऱ्या दिवशी झालेल्या सकाळच्या योग सत्रातही भाग घेतला आणि केरळमधील कोवलम येथील सोमाथीराम या आयुर्वेद विशेष गावाला भेट दिली. सर्वांगीण आरोग्य सेवा वितरण प्रणाली समजून घेण्यासाठी ही भेट आयोजित केली गेली होती.
R.Aghor/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
पंतप्रधान कार्यालय
गुजरातमधील माँ उमिया धाम विकास प्रकल्पाची कोनशीला ठेवण्याच्या कार्यक्रमात पंतप्रधानांनी उपस्थितांना संबोधित केले
“भाविकांनी या प्रकल्पामध्ये अध्यात्मिक उपासनेच्या तसेच समाज सेवेच्या भावनेने सहभागी झाले पाहिजे”
सेंद्रिय शेती तसेच नव्या पीक पद्धतींचा स्वीकार करण्याचे केले आवाहन
नवी दिल्ली, 13 डिसेंबर 2021
पंतप्रधान नरेंद्र मोदी यांनी आज गुजरातमधील उमिया माता धाम मंदिर आणि मंदिर परिसराचा समावेश असलेल्या माँ उमिया धाम विकास प्रकल्पाची कोनशीला ठेवण्यानिमित्त आयोजित कार्यक्रमात उपस्थितांना दूरदृश्य प्रणालीच्या माध्यमातून संबोधित केले.
पंतप्रधान म्हणाले की हा प्रकल्प म्हणजे ‘सबका प्रयास’चे उत्तम उदाहरण आहे कारण या पवित्र प्रकल्पाचे काम पूर्ण करण्यासाठी सर्वांचेच प्रयत्न उपयुक्त ठरणार आहेत. सामान्य लोकांची सेवा करणे हे सर्वात मोठे पुण्यकर्म असल्यामुळे, भाविकांनी या प्रकल्पाच्या कामात अध्यात्मिक उपासनेच्या तसेच समाज सेवेच्या भावनेने सहभागी झाले पाहिजे या मुद्द्यावर त्यांनी बोलताना अधिक भर दिला.
कोणत्याही संघटनेच्या सर्व पैलूंमध्ये कौशल्य विकासाच्या घटकाचा अंतर्भाव करण्याचे आवाहन त्यांनी उपस्थितांना केले. “पूर्वी, आमच्या काळात, कौशल्याचा वारसा सहजपणे पुढच्या पिढीकडे दिला जाईल अशा पद्धतीने कुटुंबाची रचना केलेली असे. आता सामाजिक परिस्थितीमध्ये अनेक बदल झाले आहेत. त्यामुळे कौशल्याची परंपरा हस्तांतरित करण्यासाठीची आवश्यक यंत्रणा उभारून आपल्याला हे उद्दिष्ट साध्य करावे लागेल,” असे पंतप्रधानांनी सांगितले.
बेटी बचाओ बेटी पढाओ मोहिमेदरम्यान उंझा येथील भेटीची मोदींनी आठवण करून दिली. त्या भेटीदरम्यान त्यांनी मुलींच्या जन्मदरात झालेली तीव्र घसरण हा कलंक असल्याचे म्हटले होते. आव्हान स्वीकारल्याबद्दल त्यांनी लोकांचे आभार मानले आणि आता हळूहळू अशी परिस्थिती निर्माण होत आहे ज्यात मुलींची संख्या जवळपास मुलांच्या इतकी झाली आहे. त्याचप्रमाणे, त्यांनी उमिया मातेचे घेतलेले आशीर्वाद आणि त्या प्रदेशातील पाण्याची परिस्थिती हाताळण्यात भक्तांच्या सहभागाची आठवण सांगितली. ठिबक सिंचन पद्धतीचा मोठ्या प्रमाणात अवलंब केल्याबद्दल त्यांनी सहभागींचे आभार मानले.
पंतप्रधान म्हणाले की जर माता उमिया आध्यात्मिक मार्गदर्शक असेल तर आपली भूमी हे आपले जीवन आहे. प्रदेशात मृदा आरोग्य कार्डचा अवलंब केल्याबद्दल त्यांनी समाधान व्यक्त केले. त्यांनी उत्तर गुजरात भागातील लोकांना सेंद्रिय शेतीकडे वळायला सांगितले. सेंद्रिय शेतीला शून्य बजेट शेती असेही म्हणता येईल. “ठीक आहे, जर तुम्हाला माझी विनंती योग्य वाटली नाही तर मी तुम्हाला एक पर्याय सुचवेन. तुमच्याकडे 2 एकर शेतजमीन असल्यास, किमान 1 एकरमध्ये सेंद्रिय शेती करण्याचा प्रयत्न करा आणि उर्वरित 1 एकरवर नेहमीप्रमाणे शेती करा. आणखी एक वर्ष असा प्रयत्न करा. जर तुम्हाला ते फायदेशीर वाटले तर तुम्ही संपूर्ण 2 एकरासाठी सेंद्रिय शेतीकडे वळू शकता. यामुळे खर्चात बचत होईल आणि आपल्या जमिनीचे पुनरुज्जीवन होईल” असे ते म्हणाले. 16 डिसेंबर रोजी सेंद्रिय शेतीवरील कार्यक्रमात सहभागी होण्याचे निमंत्रण त्यांनी दिले. तसेच नवीन पीक पद्धती आणि पिके स्वीकारण्याची त्यांनी विनंती केली.S.Tupe/Sushma/Sanjana/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
आयआयटी खरगपूरने ई रिक्षासाठी विकसित केलेल्या बीएलडीसी मोटार आणि स्मार्ट कंट्रोलर या स्वदेशी तंत्रज्ञानाचे व्यावसायिक उत्पादनासाठी हस्तांतरण
हे तंत्रज्ञान इलेक्ट्रिक वाहन उप-प्रणालींच्या स्वदेशी विकासासाठी मंत्रालयाच्या कार्यक्रमांतर्गत विकसित
नवी दिल्ली, 6 जुलै 2022
इलेक्ट्रिक वाहनांसाठी 90% पेक्षा जास्त घटक आणि त्याचे तंत्रज्ञान  आपल्या देशात आयात केले जातात. आपल्या पर्यावरण, रस्ते आणि रहदारी यासाठी ते अनुकुल नाहीत ही वस्तुस्थिती आहे. या आव्हानाला तोंड देण्यासाठी आणि स्थानिक उत्पादन वाढवण्यासाठी, इलेक्ट्रॉनिक्स आणि माहिती तंत्रज्ञान मंत्रालयाने  इलेक्ट्रिक वाहन उप-प्रणालींच्या स्वदेशी विकासासाठी एक कार्यक्रम सुरू केला आहे. सुरुवातीला, 2W/3W साठी तंत्रज्ञानाचा विकास हाती घेण्यात आला. कारण आपल्या रस्त्यांवरील 80% पेक्षा जास्त वाहनांमध्ये ते योगदान देते.
उपरोक्त कार्यक्रमांतर्गत आयआयटी खरगपूरने ई-रिक्षांसाठी स्वदेशी, कार्यक्षम, परवडणारी आणि प्रमाणित बीएलडीसी मोटर आणि स्मार्ट कंट्रोलर विकसित केले आहे. हे तंत्रज्ञान काल मेसर्स ब्रशलेस मोटर इंडिया प्रायव्हेट लिमिटेडकडे व्यावसायिक उत्पादनासाठी हस्तांतरित करण्यात आले. यावेळी इलेक्ट्रॉनिक्स आणि माहिती तंत्रज्ञान मंत्रालयाचे  सचिव अल्केश कुमार शर्मा, अतिरिक्त सचिव डॉ. जयदीप कुमार मिश्रा, समूह समन्वयक , सुनीता वर्मा, आयआयटी खरगपूरचे डॉ. सोमनाथ सेनगुप्ता, आणि MeitY चे वैज्ञानिक ओम कृष्ण सिंह उपस्थित होते हे तंत्रज्ञान हस्तांतरण डिजिटल इंडिया सप्ताहाचा एक भाग आहे. सप्ताहाचे उद्घाटन पंतप्रधान नरेंद्र मोदी यांनी 4 जुलै 2022 रोजी गुजरातमधील गांधीनगर येथे केले होते.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
जागतिक मुष्टियुद्ध अजिंक्यपद स्पर्धेत सुवर्णपदक जिंकल्याबद्दल पंतप्रधानांकडून मुष्टियोद्धा, लोव्हलिना बोरगोहेनचे अभिनंदन
जागतिक मुष्टियुद्ध अजिंक्यपद स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी मुष्टियोद्धा, लोव्हलिना बोरगोहेनचे अभिनंदन केले आहे.
ट्विट संदेशात पंतप्रधान म्हणाले;
“जागतिक मुष्टियुद्ध अजिंक्यपद स्पर्धेत शानदार कामगिरीबद्दल @LovlinaBorgohai चे अभिनंदन. तिने सर्वोत्तम कामगिरी केली. तिने सुवर्णपदक पटकावल्याबद्दल भारताला आनंद झाला आहे.”
शिक्षण मंत्रालय
केंद्रीय शिक्षण मंत्र्यांच्या आभासी उपस्थितीत आयआयटी इंदूरचा दीक्षांत समारंभ
शिक्षण मंत्र्यांच्या हस्ते आय आय टी इंदूरच्या परिसरातील विविध इमारतींचेही उद्घाटन
नवी दिल्ली, 19 ऑक्टोबर 2020
केंद्रीय शिक्षणमंत्री रमेश पोखरियाल 'निशंक' यांच्या आभासी उपस्थितीत आय आय टी इंदूरचा आठवा दीक्षांत समारंभ झाला.तसेच, यावेळी पोखरियाल यांच्या हस्ते, केंद्रीय विद्यालयाच्या पाच इमारती, संगणक आणि माहिती तंत्रज्ञान केंद्र, मध्यवर्ती कार्यशाळा, अभिनंदन भवन आणि तक्षशीला व्याख्यान सभागृह संकुल इत्यादी इमारतींचेही उद्घाटन करण्यात आले.
यावेळी पदवी मिळालेल्या विद्यार्थ्यांचे अभिनंदन करत पोखरियाल पुढे म्हणाले, की आपण जे ज्ञान मिळवतो, त्याचा समाजाच्या कल्याणासाठी उपयोग करायला हवा. जेव्हा विद्यार्थी आपल्या पुस्तकी ज्ञानाचा वापर प्रत्यक्ष व्यवहारात करण्याची सुरुवात करतात, तेव्हा त्यांची खरी परीक्षा सुरु होते, असे शिक्षण मंत्री म्हणाले. हे सर्व यशस्वी विद्यार्थी आपापल्या आयुष्यात प्रगती करतील आणि ज्ञानार्जित भारताचे दूत म्हणून जगभर आपल्या ज्ञानाचा उपयोग करतील, अशी आशा त्यांनी व्यक्त केली.
संशोधन क्षेत्रात आयआय टी इंदूर ची कामगिरी कौतुकास्पद असून, 2740 संशोधन प्रबंध, तसेच इथल्या व्याख्यात्यांनी 35 पुस्तके आणि 175 प्रकरणे लिहिली आहेत, असे पोखरीयाल यांनी सांगितले. दुसऱ्या आणि तिसऱ्या जनरेशनच्या आयआयटी संस्थांमध्ये विद्याशाखेचा विचार करता, आयआयटी इंदूरचा यश आणि प्रमाणपत्रांचा आलेख सर्वात वरचा आहे, असेही ते म्हणाले. या संस्थेने आतापर्यंत 61 पेटंट साठी दावा केला असून, त्यापेकी एका पेटंटला मंजुरीही मिळाली आहे.
शैक्षणिक क्षेत्र आणि उद्योगक्षेत्र यातील तफावत कमी करण्यासाठी आणि आत्मनिर्भर भारत, तसेच नवोन्मेष या क्षेत्रात आयआयटी इंदूरने केलेल्या प्रयत्नांचे पोखरीयाल यांनी कौतुक केले.वर्ष 2020 मध्ये NIRF च्या क्रमवारीत, दहावे स्थान, आशियाई विद्यापीठ क्रमवारीत 2020 मध्ये 55 वे स्थान आणि टाईम्स उच्च शिक्षणविषयक युवा विद्यापीठ क्रमवारीत 64 वे स्थान मिळवणाऱ्या आयआयटी इंदूर चे त्यांनी अभिनंदन केले.
तसेच आयआयटी परिसरात, केंद्रीय विद्यालय, संगणक आणि माहिती तंत्रज्ञान केंद्र, मध्यवर्ती कार्यशाळा, अभिनंदन भवन आणि तक्षशीला व्याख्यान सभागृह या इमारती, नवोन्मेशी कार्यक्रम आणि दिक्षांत समारंभ याबद्दल त्यांनी कौतुक केले. शिक्षण मंत्रालय कायम या संस्थेच्या पाठीशी उभे राहील आणि त्यांच्या सर्वांगीण विकासासाठी सर्वतोपरी सहकार्य करेल, असे आश्वासन त्यांनी दिले.
केंद्रीय विद्यालय संगणक आणि माहिती तंत्रज्ञान केंद्र
मध्यवर्ती कार्यशाळा अभिनंदन भवन
तक्षशीला व्याख्यान सभागृह
या समारंभात, विविध शाखा आणि अभ्यासक्रमांच्या 412 विद्यार्थ्यांना पदवीदान करण्यात आले. याच दीक्षांत समारंभात कम्प्युटर सायन्स आणि इंजिनियरिंगच्या एमएस अभ्यासक्रमाच्या पहिल्या तुकडीच्या 6 विद्यार्थ्यांना देखील पदवी देण्यात आली.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
आरोग्य आणि कुटुंब कल्याण मंत्रालय
स्वित्झर्लंडमधील दावोस येथे आरोग्य आणि आरोग्य सेवा समुदायासाठी जागतिक आर्थिक परिषदेने आयोजित केलेल्या स्नेह-भोजन कार्यक्रमाला केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी संबोधित केले
सेवा हे भारताचे आरोग्यविषयक तत्त्वज्ञान असल्याचा केला पुनरुच्चार; सार्वत्रिक आरोग्य व्याप्ती सुनिश्चित करण्याच्या प्रयत्नांचा एक भाग म्हणून अंत्योदय संकल्पनेची अंमलबजावणी करण्यासाठी सरकार कटिबद्ध
संधींचा लाभ घेण्यासाठी आणि सर्वांसाठी एका निरोगी जगाच्या निर्मितीसाठी प्रयत्न करण्यासाठी सर्व भागधारकांना भारतासोबत भागीदारी करण्याचे आवाहन
नवी दिल्ली, 17 जानेवारी 2023
"आम्ही आरोग्यविषयक पायाभूत सुविधा वाढवण्याच्या दिशेने काम करत असून आरोग्य सेवांचा दर्जा, सुगम्यता आणि किफायतशीर दर यावर लक्ष केंद्रित करून आरोग्य यंत्रणा मजबूत करण्यासाठी तसेच आरोग्य सेवा वितरण सुधारण्यासाठी विविध योजना सुरू केल्या आहेत." स्वित्झर्लंडमधील दावोस येथे जागतिक आर्थिक परिषदेने  आरोग्य आणि आरोग्य सेवा समुदायासाठी आयोजित केलेल्या स्नेह- भोजन प्रसंगी केंद्रीय आरोग्य आणि कुटुंब कल्याण मंत्री डॉ. मनसुख मांडविया बोलत होते.
आरोग्यसेवेला सेवा म्हणून सर्वोच्च प्राधान्य देण्याच्या भारताच्या तत्वज्ञानाचा डॉ. मांडविया यांनी पुनरुच्चार केला. “ सुमारे 50 कोटी लोकांना आरोग्य विमा पुरवणारी पंतप्रधान जन आरोग्य योजना ही जगातील सर्वात मोठी सरकारी अनुदानित आरोग्य विमा योजना असो किंवा 150,000 आरोग्य आणि निरामयता केंद्रांची स्थापना असो, आम्ही 'अंत्योदय', म्हणजेच 'शेवटच्या व्यक्तीचा उदय' हा दृष्टिकोन आरोग्यसेवेमध्ये अवलंबला असून सार्वत्रिक आरोग्य व्याप्ती सुनिश्चित करण्याचा एक महत्त्वाचा पैलू आहे" असे ते म्हणाले.
औषध निर्मिती क्षेत्रातील भारताच्या योगदानाचे कौतुक करताना डॉ. मांडविया म्हणाले की, “ जेनेरिक औषधांमध्ये भारत जागतिक स्तरावर अग्रेसर आहेच, त्याचबरोबर अमेरिकेच्या अन्न आणि औषध प्रशासनाचे अमेरिकेबाहेर भारतात सर्वाधिक कारखाने आहेत. ते संशोधन आणि विकास केंद्र म्हणून उदयाला आले आहे आणि उच्च-दर्जाच्या नैदानिक सेवांसाठी आघाडीच्या ठिकाणांपैकी एक आहे. संपूर्ण जगाला आरोग्य सेवा पुरवण्यासाठी सक्षम व्यवस्था उभारण्यासाठी, सरकार लवकरच सुरु होणाऱ्या 'हील इन इंडिया' या उपक्रमाद्वारे वैद्यकीय पर्यटनाला चालना देत आहे.”
डॉ. मांडविया यांनी भाषणाचा समारोप करताना सर्व भागधारकांना भारताकडे संधींची भूमी म्हणून पाहण्याचे आणि भारतासोबत भागीदारी करून त्याचा लाभ घेण्याचे आवाहन केले. या प्रयत्नांमुळे भारत आणि संपूर्ण जग निरोगी बनेल.
डॉ. मनसुख मांडविया हे स्वित्झर्लंडमधील दावोस येथील काँग्रेस सेंटरमध्ये सुरू असलेल्या जागतिक आर्थिक परिषदेच्या वार्षिक बैठकीमध्ये अनेक प्रमुख सत्रांना उपस्थित आहेत. याच सत्रांपैकी एका सत्रात ते जर्मनीचे आरोग्य मंत्री कार्ल विल्हेल्म लॉटरबॅच यांच्यासोबत द्विपक्षीय बैठकीत सहभागी झाले. त्यांनी जर्मनीच्या आरोग्य मंत्र्यांच्या सहकार्याची प्रशंसा केली आणि भविष्यात हे सहकार्य असेच सुरु राहण्याची आणि अधिक मजबूत करण्याची आशा व्यक्त केली.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
युनेस्कोने अमूर्त वारसा यादीत कोलकात्यातील दुर्गापूजेचा समावेश केल्याबद्दल पंतप्रधानांनी व्यक्त केला आनंद
नवी दिल्ली, 15 डिसेंबर 2021
युनेस्कोने अमूर्त वारसा यादीत कोलकात्यातील दुर्गापूजेला समाविष्ट केल्याबद्दल पंतप्रधान नरेंद्र मोदी यांनी आनंद व्यक्त केला आहे.
युनेस्कोच्या ट्विटला प्रतिसाद देताना पंतप्रधान म्हणाले;
"प्रत्येक भारतीयासाठी खूप अभिमानाची आणि आनंदाची गोष्ट !
दुर्गापूजा आपल्या सर्वोत्तम परंपरा आणि सामाजिक भावनिष्ठा अधोरेखित करते.आणि, कोलकात्याच्या दुर्गापूजेचा अनुभव प्रत्येकाने घ्यायला हवा''N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
ईद उल झुआ च्या सुटीत बदल
नवी दिल्ली, 20 ऑगस्ट 2018
दिल्लीतल्या जामा मशिदीचे शाही इमाम सय्यद अहमद बुखारी यांच्या नेतृत्वाखालच्या रुईयात हिलाल या चंद्रदर्शनाबाबत निर्णय घेणाऱ्या समितीच्या अहवालाच्या पार्श्वभूमीवर दिल्ली/नवी दिल्लीतली सर्व केंद्र सरकारी प्रशासकीय कार्यालये ईद-उल-झुआ  निमित्त 22 ऑगस्ट 2018 रोजी बंद राहतील.
ईद-उल-झुआ  23 ऑगस्ट 2018 रोजी साजरी केली जाईल असे नमूद करणारे 14 ऑगस्टचे पत्रक आता मागे घेण्यात आले आहे.
N.Sapre/N.Chitale/P.Kor
(Visitor Counter : 77
रस्ते वाहतूक आणि महामार्ग मंत्रालय
‘वाहन भंगारात काढण्याचे धोरण’ सर्वच हितसंबंधियांसाठी फायदेशीर : गडकरी
नवी दिल्ली, 18 मार्च 2021
“जुनी वाहने भंगारात काढण्याविषयीचे धोरण या क्षेत्रातील हितसंबंधियांसाठी फायदेशीर ठरणारे आहे” असे मत, केंद्रीय रस्ते वाहतूक आणि महामार्ग मंत्री नितीन गडकरी यांनी व्यक्त केले. आज संसदेत वाहन भंगारात काढण्याविषयीच्या धोरणाची घोषणा केल्यानंतर नवी दिल्लीत ट्रान्सपोर्ट भवन येथे घेतलेल्या पत्रकार परिषदेत ते बोलत होते. या धोरणामुळे, सुरक्षितता, इंधनाची बचत आणि प्रदूषण या सगळ्यावर परिणामकारक उपाययोजना होऊ शकतील, असे गडकरी पुढे म्हणाले.
या धोरणात दंड किंवा इतर कुठल्याही शिक्षेची तरतूद नाही, तसेच हे धोरण गरिबांच्याही हिताचे आहे, असे सांगत गडकरी यांनी या धोरणाचे फायदे विशद केले. “ भंगारात दिलेल्या वाहनांमधून कच्चा माल नवी वाहने तयार करण्यासाठी वापरला जाईल, त्यामुळे, नव्या वाहनांच्या किमती तर कमी होतीलच, त्यांच्या देखभालीचा खर्चही कमी होईल. तसेच यातून या क्षेत्रात, रोजगाराच्या नव्या संधी देखील उपलब्ध होतील.” असे गडकरी यांनी सांगितले. येत्या एक-दीड वर्षात, देशभरात, 100 पेक्षा जास्त, ‘वाहन भंगारात काढण्याची केंद्रे’ कार्यान्वित होतील आणि पुढेही ही संख्या वाढतच राहिल, अशी माहिती त्यांनी दिली.
त्याशिवाय, नव्या वाहनांवरच्या खरेदीवर वस्तू आणि सेवा कर म्हणजेच जीएसटी मध्ये सवलत द्यावी, अशी विनंती केंद्रीय वित्तमंत्री आणि राज्य सरकारांनाही करणार आहे, असे गडकरी यांनी सांगितले. ‘व्हिंटेज’ म्हणजेच अगदी जुन्या, दुर्मिळ झालेल्या वाहनांचा समावेश या भंगारात काढण्याच्या धोरणात केला जाणार नाही, असेही त्यांनी स्पष्ट केले. तसेच, स्वस्त चारचाकी गाडयांमध्येही अतिरिक्त सुरक्षा व्यवस्था म्हणून एअरबँग लावणे अनिवार्य केले जाणार आहे, असे ते म्हणाले. हे धोरण म्हणजे, ज्ञानाचा वापर करून कचऱ्यातून संपत्ती निर्माण करणारे धोरण आहे, असे गडकरी यांनी सांगितले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
मंत्रिमंडळ
आरोग्य क्षेत्रातील सहकार्यासाठी भारत आणि कोटे दिव्होइर यांच्यातील सामंजस्य करारास केंद्रीय मंत्रिमंडळाने मान्यता दिली
नवी दिल्ली, 4 मार्च 2020
आरोग्य क्षेत्रातील सहकार्यासाठी आरोग्य आणि कुटुंब कल्याण मंत्रालय,भारत आणि आरोग्य आणि सार्वजनिक स्वच्छता मंत्रालय, कोटे दिव्होइर यांच्यातील सामंजस्य कराराला केंद्रीय मंत्रिमंडळाने मान्यता दिली.
सामंजस्य करारामध्ये सहकार्याच्या पुढील बाबींचा समावेश आहे: -
1. प्रगत वैद्यकीय तंत्रज्ञान, विभक्त औषध, मूत्रपिंड प्रत्यारोपण, हृदय शस्त्रक्रिया, नेफ्रॉलॉजी, हेमोडायलिसिस आणि वैद्यकीय संशोधन या क्षेत्रातील वैद्यकीय डॉक्टर, अधिकारी, इतर आरोग्य व्यावसायिक आणि तज्ञांचे आदानप्रदान आणि प्रशिक्षण;
2. औषधे आणि औषधी उत्पादनांचे नियमन;
3. मनुष्यबळ विकासास आणि आरोग्य सेवा सुविधा स्थापित करण्यास मदत;
4. वैद्यकीय आणि आरोग्य संशोधन विकास;
5. वैद्यकीय परिणामांसह आरोग्य सेवा आणि सार्वजनिक आरोग्य सेवांचे व्यवस्थापन;
6. जेनेरिक आणि आवश्यक औषधे खरेदी करणे आणि औषध पुरवठा करण्यास मदत करणे;
7. एचआयव्ही / एड्सच्या क्षेत्रात सहयोग आणि संशोधन;
8. प्राथमिक आरोग्य सेवेच्या क्षेत्रातील सर्वोत्तम पद्धतींची देवाणघेवाण;
9. रुग्णालये आणि सामुदायिक आरोग्य सेवा केंद्रांच्या व्यवस्थापनाबद्दल माहितीचे सामायिकरण;
10. सार्वजनिक आरोग्यास प्रोत्साहन आणि वैद्यकीय कचरा व्यवस्थापनातील अनुभव सामायिक करणे;
11. आरोग्य प्रोत्साहन आणि रोग प्रतिबंध;
12. संप्रेषित रोग;
13. व्यावसायिक आणि पर्यावरणीय आरोग्य;
14. वैद्यकीय संशोधन; आणि
15. परस्पर निर्णयानुसार सहकार्याचे कोणतेही इतर क्षेत्र
16. व्यवस्थापन
सहकार्याचा तपशील अधिक विस्तृत करण्यासाठी आणि या सामंजस्य कराराच्या अंमलबजावणीवर लक्ष ठेवण्यासाठी एक कार्य गट स्थापन केला जाईल.
B.Gokhale/S.Mhatre/P.Kor
(Visitor Counter : 88